Χοντρά μακαρόνια με τόνο, πικάντικη σάλτσα και πράσινες ελιές
Η Ziti all’ascolana είναι φημισμένη συνταγή από την κεντρική Ιταλία.
700 γρ. ώριμες ντομάτες, τριμμένες, 400 γρ. ζυμαρικά ziti (αν δεν βρούμε, τα αντικαθιστούμε με μακαρόνια για παστίτσιο που θα κόψουμε σε 3 μέρη), 1 σκελίδα σκόρδου, ψιλοκομμένη, 1 μικρή ξερή πιπερίτσα καυτερή, ψιλοκομμένη, 200 γρ. πράσινες ελιές, χωρίς κουκούτσια, σε μικρά κομμάτια, 6-8 φιλέτα γαύρου από κονσέρβα ή βαζάκι, σε λάδι, σε κομμάτια, 200 γρ. (καθαρό βάρος) τόνος κονσέρβας, κομματιασμένος, τα φυλλαράκια από 7-8 κλωνάρια μαϊντανού, ψιλοκομμένα + λίγα ακόμη, για το σερβίρισμα, 60 ml ελαιόλαδο + επιπλέον, για το σερβίρισμα, αλάτι, φρεσκοτριμμένο πιπέρι
Σε μια φαρδιά κατσαρόλα ρίχνουμε τις τριμμένες ντομάτες και ζεσταίνουμε σε δυνατή φωτιά για 1-2 λεπτά. Αλατοπιπερώνουμε, χαμηλώνουμε τη θερμοκρασία και σιγοβράζουμε για 20-25 λεπτά, μέχρι να σχηματιστεί μια ελαφρώς δεμένη σάλτσα.Παράλληλα, βράζουμε τα ζυμαρικά σε άφθονο αλατισμένο νερό για 2 λεπτά λιγότερο από τον χρόνο που αναγράφεται στη συσκευασία τους. Τα στραγγίζουμε και κρατάμε στην άκρη περίπου 1 φλιτζ. τσαγιού από το νερό που τα βράσαμε.Σε φαρδιά κατσαρόλα ζεσταίνουμε το μισό ελαιόλαδο και σοτάρουμε σε μέτρια φωτιά το σκόρδο, τα φιλέτα του γαύρου και την πιπερίτσα για 1 λεπτό. Ρίχνουμε τις μαγειρεμένες ντομάτες, τις ελιές, τον τόνο και τον μαϊντανό, αλατοπιπερώνουμε, προσθέτουμε το υπόλοιπο ελαιόλαδο και μαγειρεύουμε για 2 λεπτά σε σχετικά δυνατή φωτιά, ανακατεύοντας τακτικά, μέχρι να αναμειχθούν τα αρώματα.Προσθέτουμε τα ζυμαρικά, ανακατεύουμε και, αν είναι αρκετά πυκνή η σάλτσα, προσθέτουμε λίγο από το νερό που κρατήσαμε στην άκρη.Τραβάμε από τη φωτιά, ρίχνουμε λίγο ακόμη ελαιόλαδο και τα επιπλέον φυλλαράκια μαϊντανού και σερβίρουμε.
Ζυμαρικά,Ντομάτα,Τόνος